30/07/2019 | Administración LocalMunicipal
Rianxo
Secretaría
Delegación de competencias plenarias

Con data 18 de xullo de 2019 o Pleno da corporación do concello de Rianxo na sesión organizativa, adoptou o seguinte acordo: Consonte ao disposto no artigo 54 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF) e artigo 22.4 da Lei 7/1985, do 2 de abril, Reguladora das Bases de Réxime Local, o Pleno pode delega-lo exercicio das súas atribucións no Alcalde e na Xunta de Goberno Local, agás as enunciadas no número 2, letras a), b), c), d), e), f), g), h), i), l), e p), e no apartado 3 do último dos artigos citado. Considerando así mesmo que en determinadas materias como en contratación víñanse efectuando de forma reiterada a delegación das competencias do Pleno no señor Alcalde; tendo en conta a demáis as confusións detectadas en algúns expedientes onde por razóns de celeridade tamén se procedía á avocación de competencias da Xunta de Goberno Local pola Alcaldía, competencias en algúns casos. obxecto de delegación Plenaria na Xunta de Goberno Local; e considerando a pouca operatividade que as delegacións na Xunta de Goberno Local, en virtude do exposto, esta Alcaldía propón ó Pleno da Corporación a adopción do seguinte acordo: Deixar sen efecto tódalas delegacións que se tivesen realizado a prol da Alcaldía ou da Xunta de Goberno Local por parte do Pleno da Corporación con anterioridade ó presente acordo. Delegar na Alcaldía o exercicio das seguintes atribucións delegables: 1.- O exercicio de accións xudiciais e administrativas e a defensa da Corporación en materias de competencia plenaria.2.- A declaración de lesividade dos actos do Concello.3.- As contratacións e concesións de toda clase cando o seu importe supere o 10 por 100 dos recursos ordinarios do Orzamento e, en calquera caso, os seis millóns de euros, así como os contratos e as concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referido ós recursos ordinarios o orzamento do primeiro exercicio e, en todo caso, cando sexa superior á contía sinalada nesta letra.4.- A aprobación dos proxectos de obras e servicios cando o Pleno sexa competente para a súa contratación ou concesión e cando aínda non estean previstos nos Orzamentos.5.- A adquisición de bens e dereitos cando o seu valor supere o 10 por 100 dos recursos ordinarios do orzamento e, en todo caso, cando sexa superior a tres millóns de euros.6.- Os alleamentos patrimoniais cando o seu valor supere o 10 por cento dos recursos ordinarios do orzamento e, en todo caso, as permutas de bens inmobles Estas delegacións comprenden tanto as facultades de xestión e dirección como as de resolver mediante actos administrativos que afecten a terceiros, a excepción da facultade de resolver os recursos de reposición que poideran interpoñerse contra as resolucións dictadas no exercicio das competencias atribuidas pola presente delegación. O presente acordo de delegación surtirá efecto dende o día seguinte á súa aprobación, sen perxuicio da súa preceptiva publicación no Boletín Oficial da Provincia. En Rianxo a 22 de xullo de 2019 O alcalde, Adolfo Muíños Sánchez